Eduardo da Silva

Eduardo Alves da Silva (Rio de Janeiro, 25. februara 1983.), poznat i kao Eduardo ili Dudú, je brazilsko-hrvatski nogometaš.

Ranije je igrao za brazilski CBF Nova Kennedy, NK Inter Zaprešić, zagrebački Dinamo i londonski Arsenal. Trenutno je član donjeckog Šahtara, te bivši reprezentativac Hrvatske.

 Dinamo 
Eduardo je karijeru započeo u rodnom Brazilu, u klubu Nova Kennedy. Kao petnaestogodišnjaka uočili su ga skauti zagrebačkog Dinama pa je prešao u juniore tog kluba. Godine 1999. i 2000. bio je nakratko na posudbi u brazilskom Bangu, a nakon toga u zaprešićkom Interu, gdje je u 15 utakmica postigao 10 golova. Time je po prvi put skrenuo na sebe pažnju nogometne javnosti, a i čelnika Dinama, jer je po povratku s posudbe postao standardni član prvog tima postigavši 9 golova u 24 utakmice. Igrao je redovno i narednih sezona i bilježio sve bolje rezultate. Sezone 2005/06. sa 20 postignutih golova u 29 utakmica bio je drugi najbolji strijelac lige, nakon klupskog suigrača Ivana Bošnjaka, ali i najbolje ocjenjeni igrač. iako je i prijašnjih godina bio među najboljim igračima lige, nije putovao na Svjetsko prvenstvo u Njemačkoj 2006. Tadašnji selektor Zlatko Kranjčar je prednost dao drugim igračima.

Sezone 2006/07. Eduardo je briljirao u ekipi Dinama i sa 34 gola oborio rekord u postignutim golovima u jednoj sezoni, došavši do među 10 najefikasnijih strijelaca HNL-a ikad. Rekord je do tada držao Goran Vlaović sa 29 postignutih golova iz 1993/94. Iste sezone postao je prvi i jedini igrač koji je od 1992. postigao hat-trick na utakmici vječitog derbija protiv Hajduka (3:0 na Maksimiru 19. maja 2007), a isti taj dan sa 7 golova postao je najbolji strijelac svih derbija od osamostaljenja Hrvatske.

 Arsenal 
Dana 2. jula 2007. potvrđeno je da prelazi u engleski klub Arsenal, za kojeg je potpisao ugovor na 4 godine. Prvobitno je objavljena visina transfera od 17 miliona funti ili oko 24 miliona eura, ali drugi izvori navode puno manji iznos, oko 6 miliona funti (ili 8,8 miliona eura).

U pripremnom periodu na turniru u Amsterdamu, protiv rimskog Lazija postigao je svoj prvi gol za novi klub, a u uzvratnoj utakmici 3. pretkola Lige šampiona protiv praške Sparte dao je i svoj prvijenac u službenim utakmicama. Neko vrijeme u engleskom prvenstvu nije niti igrao, a kamoli davao golove, nastupavši većinom sa rezervama u utakmicama FA kupa gdje je nekoliko puta bio strijelac. Do sredine decembra je čekao svoj premierligaški prvijenac dok nije dao dva gola protiv Evertona, te od tad golovima počeo vraćati u njega uložen novac i strpljenje trenera Arsenea Wengera. Navijači su ga potom proglasili za najboljeg Arsenalovog igrača u decembru.

Također je, došavši u Englesku, od strane engleskog nogometnog časopisa FourFourTwo svrstan među 100 najboljih svjetskih nogometaša (postavljen je na 89. mjesto)."5 Arsenal Players in 100 Best Players In The World List   Ukupno je, do povrede, Eduardo postigao 12 golova u 22 nastupa za Arsenal u svim takmičenjima.

Prvi službeni nastup za topnike nakon povrede imao je 16. februara 2009, u utakmici FA kupa protiv Cardiffa, te je pritom postigao dva gola. Na toj utakmici se ponovno lakše povrijedio, a u svom idućem nastupu tri sedmice kasnije, također u FA kupu, ovaj put protiv Burnleya, trener Arsenala Arsene Wenger mu je dodijelio kapitensku traku. Zaključno sa 16. septembrom 2009. Eduardo je postigao ukupno 17 pogodaka u 40 nastupa za Arsenal u svim takmičenjima.

 Šahtar 
Dana 21. jula 2010. potpisao je za ukrajinske šampione, tim Šahtara iz Donjecka četverogodišnji ugovor za neutvrđenu svotu, za koju se vjeruje da iznosi oko 6 miliona funti.

 Golovi za reprezentaciju 

 #  Datum  Stadion  Protivnik  Gol  Rezultat  Takmičenje01.  1. februar 2006  Hong Kong Stadium, Hong Kong  25px 0 : 3  0 : 4   Carlsberg Cup02.  16. august 2006  Stadio Armando Picchi, Livorno, Italija  25px 0 : 1  0 : 2  Prijateljska03.  11. oktobar 2006  Maksimir, Zagreb, Hrvatska  25px 1 : 0  2 : 0  Kvalifikacije za EURO 2008.04.  15. novembar 2006  Ramat Gan Stadion, Ramat Gan, Izrael  25px 1 : 2  3 : 4  Kvalifikacije za EURO 2008.05.  15. novembar 2006  Ramat Gan Stadion, Ramat Gan, Izrael  25px 1 : 3  3 : 4  Kvalifikacije za EURO 2008.06.  15. novembar 2006  Ramat Gan Stadion, Ramat Gan, Izrael  25px 2 : 4  3 : 4  Kvalifikacije za EURO 2008.07.  24. mart 2007  Maksimir, Zagreb, Hrvatska  25px 2 : 1  2 : 1  Kvalifikacije za EURO 2008.08.  2. juni 2007  A. Le Coq Arena, Tallinn, Estonija  25px 0 : 1  0 : 1  Kvalifikacije za EURO 2008.09.  22. august 2007  Koševo, Sarajevo, Bosna i Hercegovina  25px 0 : 1  3 : 5  Prijateljska10.  8. septembar 2007  Maksimir, Zagreb, Hrvatska  25px 1 : 0  2 : 0  Kvalifikacije za EURO 2008.11.  8. septembar 2007  Maksimir, Zagreb, Hrvatska  25px 2 : 0  2 : 0  Kvalifikacije za EURO 2008.12.  12. septembar 2007  Estadi Comunal, Andorra la Vella, Andora  25px 0 : 5  0 : 6  Kvalifikacije za EURO 2008.13.  13. oktobar 2007  Maksimir, Zagreb, Hrvatska  25px 1 : 0  1 : 0  Kvalifikacije za EURO 2008.14.  1. april 2009  Estadi Comunal, Andorra la Vella, Andora  25px 0 : 2  0 : 2  Kvalifikacije za SP 2010.15.  12. august 2009  Dinamo Stadion, Minsk, Bjelorusija  25px 0 : 2  1 : 3  Kvalifikacije za SP 2010.16.  9. septembar 2009  Wembley, London, Engleska 25px 1 : 4  1 : 5  Kvalifikacije za SP 2010.

 Vanjski linkovi 
 soccerphile.com profil 
 footballdatabase.com profil 
 1hnl.net profil

 Reference 

 Vanjski linkovi 

Kategorija:Rođeni 1983.
Kategorija:Živi ljudi
Kategorija:Biografije, Rio de Janeiro
Kategorija:Hrvatski nogometaši
Kategorija:Nogometaši Dinamo Zagreba
Kategorija:Nogometaši Croatije Sesvete
Kategorija:Nogometaši Inter Zaprešića
Kategorija:Nogometaši Arsenala
Kategorija:Nogometaši Šahtar Donjecka
Kategorija:Nogometaši Flamenga
Kategorija:Igrači na Evropskom prvenstvu u nogometu 2012.
Kategorija:Igrači na Svjetskom prvenstvu u nogometu 2014.
Kategorija:Nogometaši Legia Varšava